钦定古今图书集成/明伦汇编/氏族典/第420卷 > 《廖用贤尚友录》 > 解琬
## 钦定古今图书集成/明伦汇编/氏族典/第420卷 > 《廖用贤尚友录》 > 解琬

按《唐书解琬传》：“琬，魏州元城人，举幽素科中之，调新
政尉，后奏事称旨，躐除监察御史，以丧免。服除，迁侍
御史，擢御史中丞。琬与郭元振善，宗楚客恶之，左授
沧州刺史。为政引大体，部人顺附。景龙中，迁御史大
夫。景云二年，为朔方军大总管，改右武卫大将军，以
老致仕。会吐蕃骚边，复召授左散骑常侍，俄迁太子”
宾客。开元五年，终同州刺史。